stanford-oval/wikipedia huggingface dataset:
บัสรา
ภูมิอากาศ

บัสรามีสภาพภูมิอากาศทะเลทรายร้อน (เคิพเพิน BWh) ซึ่งคล้ายกับบริเวณข้างเคียง ถึงกระนั้นตัวเมืองมีฝนตกมากกว่าพื้นที่ตอนในแผ่นดิน เนื่องจากตั้งอยู่ใกล้ชายฝั่งมากกว่าที่อื่น ๆ ระหว่างช่วงฤดูร้อน คือเดือนมิถุนายนถึงสิงหาคม อุณหภูมิโดยทั่วไปจะขึ้นสูงถึง 50 องศาเซลเซียส (122 องศาฟาเรนไฮต์) ในกรกฎาคมถึงสิงหาคม  ส่วนในฤดูหนาวจะมีอุณหภูมิสูงสุดเฉลี่ยที่ 20 องศาเซลเซียส (68 องศาฟาเรนไฮต์) ในบางคืนของฤดูหนาว อุณหภูมิอาจลดต่ำกว่า 0 องศาเซลเซียส (32 องศาฟาเรนไฮต์)
อุณหภูมิที่สูงสุดตลอดกาลบันทึกในวันที่ 22 กรกฎาคม ค.ศ. 2016 โดยมีอุณหภูมิในช่วงกลางวันสูงถึง 53.8 องศาเซลเซียส (128.8 องศาฟาเรนไฮต์) และในเวลากลางคืน อุณหภูมิต่ำสุดคือ 38.8 องศาเซลเซียส (101.8 องศาฟาเรนไฮต์) อุณหภูมิที่ต่ำที่สุดเท่าที่บันทึกมาในบัสราอยู่ที่ −4.7 องศาเซลเซียส (23.5 องศาฟาเรนไฮต์) ในวันที่ 22 มกราคม ค.ศ. 1964.
| ข้อมูลภูมิอากาศของบัสรา> เดือน | ข้อมูลภูมิอากาศของบัสรา> ม.ค. | ข้อมูลภูมิอากาศของบัสรา> ก.พ. | ข้อมูลภูมิอากาศของบัสรา> มี.ค. | ข้อมูลภูมิอากาศของบัสรา> เม.ย. | ข้อมูลภูมิอากาศของบัสรา> พ.ค. | ข้อมูลภูมิอากาศของบัสรา> มิ.ย. | ข้อมูลภูมิอากาศของบัสรา> ก.ค. | ข้อมูลภูมิอากาศของบัสรา> ส.ค. | ข้อมูลภูมิอากาศของบัสรา> ก.ย. | ข้อมูลภูมิอากาศของบัสรา> ต.ค. | ข้อมูลภูมิอากาศของบัสรา> พ.ย. | ข้อมูลภูมิอากาศของบัสรา> ธ.ค. | ข้อมูลภูมิอากาศของบัสรา> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 34 (93) | 39 (102) | 39 (102) | 42 (108) | 48 (118) | 51 (124) | 53.8 (128.8) | 52.2 (126) | 49.6 (121.3) | 46 (115) | 37 (99) | 30 (86) | 53.8 (129) |
| อุณหภูมิสูงสุดเฉลี่ย °C (°F) | 18.4 (65.1) | 21.7 (71.1) | 27.7 (81.9) | 33.9 (93) | 40.7 (105.3) | 45.3 (113.5) | 46.9 (116.4) | 47.1 (116.8) | 43.2 (109.8) | 36.8 (98.2) | 25.9 (78.6) | 19.8 (67.6) | 33.95 (93.11) |
| อุณหภูมิเฉลี่ยแต่ละวัน °C (°F) | 12.9 (55.2) | 15.7 (60.3) | 21.0 (69.8) | 27.2 (81) | 33.9 (93) | 38.3 (100.9) | 40.0 (104) | 39.8 (103.6) | 35.7 (96.3) | 29.6 (85.3) | 20.1 (68.2) | 14.4 (57.9) | 27.38 (81.29) |
| อุณหภูมิต่ำสุดเฉลี่ย  °C (°F) | 7.6 (45.7) | 9.5 (49.1) | 13.9 (57) | 19.7 (67.5) | 25.9 (78.6) | 30.4 (86.7) | 32.3 (90.1) | 31.9 (89.4) | 27.8 (82) | 22.4 (72.3) | 14.5 (58.1) | 9.2 (48.6) | 20.43 (68.77) |
| อุณหภูมิต่ำสุดที่เคยบันทึก °C (°F) | -4.7 (23.5) | -4 (25) | 1.9 (35.4) | 2.8 (37) | 8.2 (46.8) | 18.2 (64.8) | 22.2 (72) | 20 (68) | 13.1 (55.6) | 6.1 (43) | 1 (34) | -2.6 (27.3) | −4.7 (23.5) |
| หยาดน้ำฟ้า มม (นิ้ว) | 34 (1.34) | 19 (0.75) | 23 (0.91) | 11 (0.43) | 4 (0.16) | 0 (0) | 0 (0) | 0 (0) | 0 (0) | 7 (0.28) | 30 (1.18) | 31 (1.22) | 159 (6.26) |
| วันที่มีฝนตกโดยเฉลี่ย | 4 | 2 | 2 | 2 | 1 | 0 | 0 | 0 | 0 | 1 | 2 | 3 | 17 |
| จำนวนชั่วโมงที่มีแดด | 186 | 198 | 217 | 248 | 279 | 330 | 341 | 310 | 300 | 279 | 210 | 186 | 3,084 |
แหล่งที่มา 1: Climate-Data.org
แหล่งที่มา 2: Weather2Travel for rainy days and sunshine
บรรณานุกรม

Floor, Willem M. (2008). Titles and Emoluments in Safavid Iran: A Third Manual of Safavid Administration, by Mirza Naqi Nasiri. Washington, DC: Mage Publishers. ISBN 978-1933823232.
Hallaq, Wael. The Origins and Evolution of Islamic Law. Cambridge University Press, 2005
Hawting, Gerald R. The First Dynasty of Islam. Routledge. 2nd ed, 2000
Longrigg, Steven Helmsley; Lang, Katherine H. (2015). "Basra from the Mongol conquest to modern period".  ใน Fleet, Kate; Krämer, Gudrun; Matringe, Denis; Nawas, John; Rowson, Everett (บ.ก.). Encyclopaedia of Islam (3rd ed.). Brill Online. doi:10.1163/1573-3912_ei3_COM_23813. ISSN 1873-9830.
Madelung, Wilferd. "Abd Allah b. al-Zubayr and the Mahdi" in the Journal of Near Eastern Studies 40. 1981. pp. 291–305.
Matthee, Rudi (2006a). "Between Arabs, Turks and Iranians: The Town of Basra, 1600-1700". Bulletin of the School of Oriental and African Studies, University of London. 69 (1): 53–78. doi:10.1017/S0041977X06000036. JSTOR 20181989. S2CID 159935186.
Matthee, Rudi (2006b). "IRAQ iv. RELATIONS IN THE SAFAVID PERIOD". Encyclopaedia Iranica (Vol. XIII, Fasc. 5 and Vol. XIII, Fasc. 6). pp. 556–560, 561.
Tillier, Mathieu. Les cadis d'Iraq et l'Etat abbasside (132/750-334/945). Institut Français du Proche-Orient, 2009
Vincent, Stephen. Into The Red Zone:  A Journey into the Soul of Iraq. ISBN 1-890626-57-0.
แหล่งข้อมูลอื่น

"Basra" . สารานุกรมบริตานิกา ค.ศ. 1911. Vol. 3 (11 ed.). 1911.
Iraq Inter-Agency Information & Analysis Unit Reports, Maps and Assessments of Iraq's Governorates from the UN Inter-Agency Information & Analysis Unit
Iraq Image – Basra Satellite Observation เก็บถาวร 2009-04-19 ที่ เวย์แบ็กแมชชีน
2003 Basra map (NIMA)
Boomtown Basra
Muhammad and the Spread of Islam by Sanderson Beck เก็บถาวร 2009-08-13 ที่ เวย์แบ็กแมชชีน
The Textual History of the Qur'an, Arthur Jeffery, 1946
Codex of Abu Musa al-Ashari, Arthur Jeffery, 1936
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef  İslâm Ansiklopedisi 
ภาพเมืองบัสราประมาณ ค.ศ. 1695 โดยIsaak de Graaf นักเขียนแผนที่ชาวดัตช์
ตลาดอะชัร ประมาณ พ.ศ. 2458
บัสราในเวลากลางคืน
ศูนย์การค้าบัสราไทม์สแควร์
คมภิญญ์ เข็มกำเนิด

| คมภิญญ์ เข็มกำเนิด |
| --- | --- |
เกิด: คมภิญญ์ เข็มกำเนิด 17 กันยายน พ.ศ. 2508 (59 ปี) จังหวัดสุรินทร์ ประเทศไทย
สัญชาติ: ไทย
อาชีพ: ผู้กำกับภาพยนตร์
ปีปฏิบัติงาน: พ.ศ. 2545 – ปัจจุบัน
ผลงานเด่น: กำกับภาพยนตร์ ก้านกล้วย (2549)
คมภิญญ์ เข็มกำเนิด (เกิดวันที่ 17 กันยายน พ.ศ. 2508) เป็นผู้กำกับภาพยนตร์ชาวไทย โดยเคยกำกับภาพยนตร์แอนิเมชันเรื่อง ก้านกล้วย
ประวัติ

คมภิญญ์ เข็มกำเนิด สำเร็จการศึกษาจากโรงเรียนสวนกุหลาบวิทยาลัยและคณะมัณฑนศิลป์ มหาวิทยาลัยศิลปากร และศึกษาต่อระดับปริญญาตรีสาขาวิชาศิลปกรรมศาสตร์ (Bachelor of Fine Arts) ด้านการทำภาพเคลื่อนไหวของตัวละคร ที่สถาบันศิลปศาสตร์แคลิฟอร์เนีย สหรัฐ นอกจากนี้ เขาเคยร่วมงานในการ์ตูนแอนิเมชันชื่อดังของดิสนีย์และบลูสกายสตูดิโออย่าง ทาร์ซาน, ไอซ์เอจ และแอตแลนติส
คมภิญญ์ร่วมงานกับกันตนาแอนิเมชันตั้งแต่ พ.ศ. 2545 ในตำแหน่งผู้กำกับครีเอทิฟ เขาผลิตการ์ตูนชุดแอนิเมชันเรื่อง ซน ก่อนจะทำงานภาพยนตร์แอนิเมชันเรื่อง ก้านกล้วย ซึ่งออกฉายใน พ.ศ. 2549 โดยภาพยนตร์เรื่องนี้คว้ารางวัลภาพยนตร์แอนิเมชันยอดเยี่ยมจากงานแอนิมาดริด 06 ที่ประเทศสเปน
แหล่งข้อมูลอื่น

ชีวประวัติ คมภิญญ์ เข็มกำเนิด ที่ ฐานข้อมูลภาพยนตร์ไทย
ประวัติ คมภิญญ์ เข็มกำเนิด ที่ ยาฮู! มูฟวี
ประวัติ คมภิญญ์ เข็มกำเนิด ที่ IMDb
จักรพรรดิซวี เติน

สมเด็จพระจักรพรรดิซวี เติน (เวียดนาม: Duy Tân, จื๋อฮ้าน: 維新, แปล. "การปรับปรุงใหม่"; ; 19 กันยายน ค.ศ. 1900 - 26 ธันวาคม ค.ศ. 1945) เป็นยุวจักรพรรดิของราชวงศ์เหงียน และทรงครองราชย์ตั้งแต่ปี ค.ศ. 1907 ถึง ค.ศ. 1916
พระชนม์ชีพ > เมื่อครั้งทรงพระเยาว์

สมเด็จพระจักรพรรดิซวี เติน หรือพระนามเมื่อวัยเยาว์คือ เจ้าชายเหงียน ฟุก หวิญ ซาน (Nguyễn Phúc Vĩnh San, 阮福永珊 ) เป็นพระราชโอรสของสมเด็จพระจักรพรรดิถั่ญ ท้าย เพราะความขัดแย้งต่อการปกครองของฝรั่งเศสและพฤติกรรมไม่อยู่กับร่องกับรอยของพระองค์ (ซึ่งบางคนคิดว่าพระองค์ทรงแสร้งทำเพื่อปกปิดการต่อต้านฝรั่งเศสของพระองค์) จักรพรรดิถั่ญ ท้าย ทรงถูกประกาศว่าเสียพระสติและทรงถูกเนรเทศไปยังเมืองหวุงเต่าในปี ค.ศ. 1907 ฝรั่งเศสตัดสินใจยกบัลลังก์ให้แก่เจ้าชายเหงียน ฟุก หวิญ ซาน ในพระชนมายุเพียง 7 พรรษา ตามที่ฝรั่งเศสได้คิดว่าพระองค์จะควบคุมง่ายและทำให้เข้าข้างฝรั่งเศสได้
เจ้าชายซวี เตินเมื่อทรงพระเยาว์ (ขวา)
พระชนม์ชีพ > เรื่องในรัชกาล

ความพยายามของฝรั่งเศสที่จะให้สนับสนุนตนนั้นเกิดความล้มเหลวอย่างรุนแรง เจ้าชายเหงียน ฟุก หวิญ ซานได้ขึ้นครองบัลลังก์เป็นพระจักรพรรดิและประกาศใช้รัชศกซวี เติน ซึ่งมีความหมายว่า "สหายของการปฏิรูป" แต่ในเวลานั้นพระองค์ได้พิสูจน์ถึงความมีตัวตนของพระนามนี้ โดยเมื่อพระองค์มีพระชนมายุมากขึ้น ได้ทรงพบว่าแม้ว่าพระองค์เป็นพระจักรพรรดิ พระองค์ก็ยังต้องทำตามคำสั่งของเจ้าหน้าที่ฝรั่งเศสอยู่ตลอด เมื่อพระองค์เจริญเป็นวัยหนุ่มแล้ว พระองค์ได้ตกอยู่ใต้อิทธิพลของขุนนางเจิ่น กาว เวิน (Trần Cao Vân) ซึ่งเป็นขุนนางผู้ต่อต้านเจ้าอาณานิคมฝรั่งเศส พระจักรพรรดิทรงวางแผนก่อกบฏลับร่วมกับเจิ่น กาว เวิน และขุนนางอีกหลายคนเพื่อโค่นล้มอำนาจของฝรั่งเศส
ในปี ค.ศ. 1916 ขณะที่ฝรั่งเศสยุ่งอยู่กับการสู้ในสงครามโลกครั้งที่ 1 พระจักรพรรดิได้ทรงลักลอบหนีออกจากพระราชวังกับเจิ่น กาว เวิน เพื่อปลุกระดมให้ประชาชนต่อต้านฝรั่งเศส อย่างไรก็ตาม ความลับก็ถูกเปิดเผยและฝรั่งเศสก็ส่งทหารทันทีหลังจากนั้นไม่กี่วัน กลุ่มกบฏถูกหักหลังและถูกจับกุมโดยเจ้าหน้าที่ฝรั่งเศส พระจักรพรรดิทรงถูกปลดออกจากราชบัลลังก์และเนรเทศไปแทนการถูกสำเร็จโทษ เพราะพระชนมายุของพระองค์และเพื่อหลีกเลี่ยงสถานการณ์ที่เลวร้าย เจิ่น กาว เวิน และผู้นำการก่อกบฏที่เหลือถูกประหารชีวิต อดีตพระจักรพรรดิถูกเนรเทศไปเกาะเรอูว์นียงในมหาสมุทรอินเดียกับพระราชชนก
พระชนม์ชีพ > พระชนม์ชีพระหว่างถูกเนรเทศ

อดีตพระจักรพรรดิยังทรงสนับสนุนการปลดปล่อยเวียดนามในระหว่างทรงถูกเนรเทศ พระองค์ยังทรงต่อต้านระบบวีชีในช่วงสงครามโลกครั้งที่ 2 จนกระทั่งการปลดปล่อยเรอูว์นียง (Liberation of La Réunion) จึงทรงเข้าร่วมกองกำลังฝรั่งเศสเสรี (Forces françaises libres) และได้รับพระยศทหารเรือชั้นประทวนในเรือรบทำลายเลออปาร์ (Léopard) ในฐานะทหารหน่วยวิทยุ จากนั้นพระองค์ทรงได้รับการเลื่อนยศขึ้นเป็นร้อยตรีและได้เลื่อนยศเป็นพันโทในที่สุด
พระชนม์ชีพ > อุบัติเหตุเครื่องบินตก

เมื่อฝรั่งเศสกำลังเผชิญความพ่ายแพ้ต่อกลุ่มเวียดมินห์ และระบอบของพระจักรพรรดิบ๋าว ดั่ย ได้แสดงให้เห็นว่าไม่สามารถเรียกเสียงสนับสนุนจากประชาชนได้ ชาร์ล เดอ โกล ผู้นำฝรั่งเศสได้พูดคุยกับอดีตพระจักรพรรดิซึ่งยังคงนิยมในหมู่ประชาชนเพราะความชาตินิยมของพระองค์เพื่อให้พระองค์กลับไปเป็นพระจักรพรรดิอย่างเดิม อย่างไรก็ตาม พระองค์กลับเสด็จสวรรคตจากอุบัติเหตุเครื่องบินตกในสาธารณรัฐแอฟริกากลาง ขณะที่พระองค์กำลังเสด็จเดินทางกลับเวียดนามในปี ค.ศ. 1945 และทำให้ความหวังหลาย ๆ อย่างตายตาม อันเป็นการท้าทายความรักชาติของโฮจิมินห์ ในฐานะที่พระองค์เคยเข้ารับราชการทหาร ฝรั่งเศสจึงได้ถวายเครื่องอิสริยาภรณ์เลฌียงดอเนอร์ชั้นประถมาภรณ์และเหรียญแห่งการต่อต้านชั้นจตุรถาภรณ์ (Médaille de la Résistance) และยังแต่งตั้งให้พระองค์ทรงเป็นสมาชิกเครื่องอิสริยาภรณ์แห่งการปลดปล่อย (Ordre de la Libération) ด้วย
ฝังพระบรมศพในเวียดนาม

ใน ค.ศ. 1987 เจ้าชายบ๋าว หว่าง พระราชโอรสของพระองค์ และพระราชวงศ์เวียดนามได้นำพระบรมศพของพระองค์ ซึ่งนำมาจากแอฟริกา นำกลับไปยังเวียดนามและประกอบพิธีฝังพระบรมศพในสุสานของพระบรมอัยกา จักรพรรดิสุก ดึ๊ก ใน ค.ศ. 2001 เจ้าชายบ๋าว หว่าง ทรงพระนิพนธ์เรื่อง ซวี เติน จักรพรรดิแห่งอันนัม ค.ศ. 1900-1945 (Duy Tân, Empereur d'Annam 1900–1945) เกี่ยวกับพระชนม์ชีพของพระจักรพรรดิ
เมืองส่วนใหญ่ในเวียดนามตั้งชื่อถนนตามพระนามของพระองค์
พระจักรพรรดิซวี เติน ในปี ค.ศ. 1907
คนเผ่าบ๊อง ต๊องตะลุยเมือง

| คนเผ่าบ๊อง ต๊องตะลุยเมือง |
| --- | --- |
กำกับ: Gray Hofmeyr
เขียนบท: Leon Schuster Gray Hofmeyr Greg Latter
อำนวยการสร้าง: Anant Singh Helena Spring
นักแสดงนำ: Leon Schuster David Ramsey Faizon Love Robert Whitehead Jane Benney
ดนตรีประกอบ: Julian Wiggins
ผู้จัดจำหน่าย: Videovision Entertainment Distant Horizon
วันฉาย:  2001
ความยาว: 107 นาที
ประเทศ: แอฟริกาใต้
ภาษา: South African English
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ออกฉายเมื่อปี พ.ศ. 2544 กำกับโดย Gray Hofmeyr ความยาวประมาณ 107 นาที
นักแสดง

Leon Schuster .... นาย .....
David Ramsay .... วินซี่ ลี
Faizon Love .... Pudbedder
Robert Whitehead .... Zach Devlin
Jane Benney .... Laleti
แหล่งข้อมูลอื่น

คนเผ่าบ๊อง ต๊องตะลุยเมือง ที่อินเทอร์เน็ตมูวีเดตาเบส
คณะสัตวแพทยศาสตร์ มหาวิทยาลัยเวสเทิร์น

| --- | --- |
Faculty of Veterinary Medicine   Western University
สถาปนา: พ.ศ. 2552
คณบดี: รศ.น.สพ.ดร.ไพบูลย์ ยุติศรี
ที่อยู่: เลขที่ 600 ตำบลสระลงเรือ อำเภอห้วยกระเจา จังหวัดกาญจนบุรี 71170 โทรศัพท์ 0-3565-1000 , 08-4203-3088
สี: สีฟ้าหม่น
เว็บไซต์: http://www.western-university.net/vet/
คณะสัตวแพทยศาสตร์ มหาวิทยาลัยเวสเทิร์น เป็นคณะสัตวแพทยศาสตร์ ของมหาวิทยาลัยเอกชนแห่งที่ 2 ของประเทศไทย ตั้งอยู่ที่มหาวิทยาลัยเวสเทิร์น วิทยาเขตกาญจนบุรี จังหวัดกาญจนบุรี
ประวัติ

มหาวิทยาลัยเวสเทิร์น เป็นสถาบันการศึกษาระดับอุดมศึกษาเอกชน ได้รับใบอนุญาตให้ประกอบการเลขที่ 2/4 2540 เมื่อวันที่18 มิถุนายน 2540 โดยรัฐมนตรีว่าการกระทรวงศึกษาธิการ เปิดทำการสอนหลักสูตรต่างๆ ทั้งระดับปริญญาตรี ปริญญาโท และปริญญาเอก ซึ่งทางมหาวิทยาลัยเวสเทิร์น ได้จัดตั้งหลักสูตรระดับปริญญาตรี คณะสัตวแพทยศาสตร์ ตั้งแต่ปีการศึกษา 2552
มหาวิทยาลัยได้ตระหนักถึงความสำคัญของการเป็นประเทศเกษตรกรรม ที่มีการเลี้ยงสัตว์ ซึ่งเป็นสัตว์เศรษฐกิจหลายชนิดทั้งเพื่อการบริโภคในประเทศและเพื่อการส่งออกไปยังต่างประเทศ เพื่อให้เป็นไปตามนโยบายของรัฐที่ต้องการให้ประเทศไทยเป็นแหล่งอาหารของโลกแต่จากสถานการณ์ทางเศรษฐกิจของโลกที่มีการกีดกันทางการค้า โดยการใช้มาตรการทางสุขภาพอนามัยเป็นประเด็นสำคัญ การส่งออกเนื้อสัตว์และผลิตภัณฑ์จากสัตว์ต้องได้มาตรฐานสากล มีการตรวจสอบกระบวนการผลิตทุกขั้นตอนก่อนการส่งออกไปยังประเทศคู่ค้า เพื่อให้ได้สินค้าที่มีคุณภาพ
ประกอบกับในปัจจุบันมีการพบโรคติดต่อจากสัตว์สู่คนทั้งจากสัตว์เลี้ยง สัตว์เศรษฐกิจ สัตว์ป่า และอื่นๆเกิดขึ้นใหม่มากมาย การป้องกันและควบคุมโรคระบาดเหล่านี้ต้องอาศัย สัตวแพทย์ที่ความรู้ความสามารถในให้บริการ ป้องกัน ควบคุม และรักษาโรคแก่สัตว์ ลดการแพร่กระจายโรคจากสัตว์สู่คน แต่จากสถานการณ์ในปัจจุบันซึ่งพบว่ามีปัญหาการขาดแคลนสัตวแพทย์ผู้มีหน้าที่ รับผิดชอบโดยตรงเป็นจำนวนมาก มหาวิทยาลัยจึงได้เรียนทำและร่างหลักสูตรสัตวแพทยศาสตรบัณฑิต พร้อมทั้งเตรียมความพร้อมทางด้านอาจารย์ผู้สอน สถานที่ อุปกรณ์การสอนและแหล่งฝึกปฏิบัติ เพื่อดำเนินการจัดตั้งคณะสัตวแพทยศาสตร์ และผลิตบัณฑิตสัตวแพทย์ ซึ่งสภามหาวิทยาลัยได้อนุมัติให้มหาวิทยาลัยจัดตั้งคณะสัตวแพทยศาสตร์และมีมติให้เปิดดำเนินการสอนหลักสูตรสัตวแพทยศาสตรบัณฑิตโดยอนุมัติให้เปิดรับนิสิตสัตวแพทย์ในรุ่นที่ 1 เป็นจำนวน 60 คน ตั้งแต่ปีการศึกษา 2552 ในการประชุมครั้งที่ 7/2551 เมื่อวันที่ 16 ธันวาคม 2551 และมหาวิทยาลัยได้ดำเนินการเพื่อขอให้สัตวแพทยสภาพิจารณาหลักสูตรและให้ข้อเสนอแนะเป็นลำดับต่อไป
มหาวิทยาลัยได้เชิญ รองศาสตราจารย์ น.สพ.ดร.ไพบูลย์ ยุติศรี อดีตอาจารย์ประจำคณะสัตวแพทยศาสตร์ มหาวิทยาลัยเทคโนโลยีมหานคร เข้ามาเป็นคณบดีคนแรก ในปี 2552
หลักสูตร

ชื่อหลักสูตร : หลักสูตรสัตวแพทยศาสตรบัณฑิต (Doctor of Veterinary Medicine Program)
ชื่อปริญญา: สัตวแพทยศาสตรบัณฑิต (สพ.บ) (Doctor of Veterinary Medicine (D.V.M))
แหล่งข้อมูลอื่น

คณะสัตวแพทยศาสตร์ มหาวิทยาลัยเวสเทิร์น เก็บถาวร 2020-08-12 ที่ เวย์แบ็กแมชชีน
| ด ค กรายชื่อโรงเรียนสัตวแพทย์และเทคนิคการสัตวแพทย์ในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ (เทคนิคการสัตวแพทย์) • มหาสารคาม |  |
| สถาบันอุดมศึกษา  ในกำกับของรัฐ | เกษตรศาสตร์ (สัตวแพทยศาสตร์) • เกษตรศาสตร์ (เทคนิคการสัตวแพทย์) • ขอนแก่น • จุฬาลงกรณ์ • จุฬาภรณ์ • เชียงใหม่ • มหิดล • แม่โจ้ • สงขลานครินทร์ • วลัยลักษณ์ |  |
| มหาวิทยาลัย  เทคโนโลยีราชมงคล | ตะวันออก • ศรีวิชัย |  |
| สถาบันอุดมศึกษาเอกชน | เทคโนโลยีมหานคร • เวสเทิร์น |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยเวสเทิร์น |
| --- | --- | --- |
| คณะ | ทันตแพทยศาสตร์ • เทคนิคการแพทย์ • สัตวแพทยศาสตร์ • พยาบาลศาสตร์ วัชรพล • พยาบาลศาสตร์ กาญจนบุรี • พยาบาลศาสตร์ บุรีรัมย์ • สาธารณสุขศาสตร์ กาญจนบุรี • สาธารณสุขศาสตร์ บุรีรัมย์ • บริหารธุรกิจและรัฐประศาสนศาสตร์ • ศิลปศาสตร์และวิทยาศาสตร์ • นิติศาสตร์ |  |
| วิทยาลัย | บัณฑิตวิทยาลัย • วิทยาลัยการศึกษาผ่านระบบเครือข่าย |  |
หมวดหมู่ • โครงการ • สถานีย่อย
บาร์บี้ (ภาพยนตร์)

| บาร์บี้ |
| --- | --- |
ใบปิดภาพยนตร์
กำกับ: เกรตา เกอร์วิก
เขียนบท:   เกรตา เกอร์วิก  โนอาห์ เบาม์แบก 
สร้างจาก: บาร์บี้ โดย แมทเทล
อำนวยการสร้าง:   เดวิด เฮย์แมน  มาร์โก ร็อบบี  ทอม แอกเกอร์ลีย์  ร็อบบี เบรนเนอร์ 
นักแสดงนำ:   มาร์โก ร็อบบี  ไรอัน กอสลิง  อเมริกา เฟอร์เรรา 
กำกับภาพ: โรดริโก ปริเอโต
ตัดต่อ: นิก ฮอย
ดนตรีประกอบ: อาแล็กซ็องดร์ แด็สปลา
บริษัทผู้สร้าง:   เฮย์เดย์ฟิล์มส  ลักกีแชปเอนเตอร์เทนเมนต์  แมทเทลฟิล์มส  
ผู้จัดจำหน่าย: วอร์เนอร์บราเธอส์พิกเชอส์
วันฉาย:   21 กรกฎาคม ค.ศ. 2023 (2023-07-21) 
ความยาว: 114 นาที
ประเทศ: สหรัฐ
ภาษา: อังกฤษ
ทุนสร้าง: 128–145 ล้านดอลลาร์สหรัฐ
ทำเงิน: 1.446 พันล้านดอลลาร์สหรัฐ
บาร์บี้ (อังกฤษ: Barbie) เป็นภาพยนตร์แนวสุขนาฏกรรมจินตนิมิตสัญชาติอเมริกันที่ออกฉายในปี ค.ศ. 2023 กำกับโดยเกรตา เกอร์วิก ผู้ร่วมเขียนบทกับโนอาห์ เบาม์แบก อิงจากตุ๊กตาแฟชั่นบาร์บี้โดยแมทเทล ภาพยนตร์เรื่องนี้เป็นภาพยนตร์บาร์บี้ฉบับคนแสดงเรื่องแรกหลังจากที่มีการทำหนังแผ่นภาพยนตร์คอมพิวเตอร์แอนิเมชันและโทรทัศน์ผ่านสัญญาณต่อเนื่องหลายเรื่อง ภาพยนตร์เรื่องนี้นำแสดงโดยมาร์โก ร็อบบี และไรอัน กอสลิง ในบทบาร์บี้และเคน พร้อมด้วยนักแสดงสมทบจำนวนมาก
การสร้าง

ภาพยนตร์เรื่องนี้ได้รับการประกาศตัวในเดือนกันยายน ค.ศ. 2009 โดยยูนิเวอร์แซลพิกเชอส์ โดยมีลอเรนซ์ มาร์ก อำนวยการสร้าง แต่การพัฒนาเริ่มขึ้นในเดือนเมษายน ค.ศ. 2014 เมื่อโซนี่พิคเจอร์สได้รับลิขสิทธิ์ หลังจากการเปลี่ยนผู้เขียนบทและผู้กำกับหลายครั้งและการคัดเลือกนักแสดงหญิงสองคนที่แตกต่างกันเพื่อรับบทนำ โซนี่สูญเสียลิขสิทธิ์และต่อมาก็โอนลิขสิทธิ์ให้กับวอร์เนอร์บราเธอส์พิกเชอส์ในเดือนตุลาคม ค.ศ. 2018 โดยมีร็อบบีอยู่ระหว่างการเจรจาเพื่อแสดง ร็อบบีได้รับการคัดเลือกในปี ค.ศ. 2019 และรับหน้าที่เป็นผู้อำนวยการสร้าง (ภายใต้ชื่อบริษัทลักกีแชปเอนเตอร์เทนเมนต์) โดยได้รับเครดิตในการผลิตร่วมกับเฮย์เดย์ฟิล์มสและแมทเทลฟิล์มส เกอร์วิกได้รับการยืนยันให้เป็นผู้กำกับและผู้เขียนบทร่วมกับเบาม์แบกในปี ค.ศ. 2021 กอสลิงและทีมนักแสดงที่เหลือมีการประกาศในช่วงต้นปี ค.ศ. 2022 การถ่ายทำส่วนใหญ่เกิดขึ้นที่วอร์เนอร์บราเธอส์สตูดิโอส์, ลีฟส์เดน ในประเทศอังกฤษตั้งแต่เดือนมีนาคมถึงกรกฎาคม ค.ศ. 2022
บาร์บี้ ออกฉายในสหรัฐวันที่ 21 กรกฎาคม ค.ศ. 2023 โดยวอร์เนอร์บราเธอส์พิกเชอส์ ในประเทศไทยออกฉายวันที่ 20 กรกฏาคม ค.ศ. 2023 ภาพยนตร์ได้รับคำวิจารณ์ในแง่บวก โดยเฉพาะอย่างยิ่งบทภาพยนตร์ งานสร้างการผลิต การกำกับของเกอร์วิก เพลงประกอบ และการแสดงของนักแสดง (โดยเฉพาะของ ร็อบบี้, กอสลิง และ เฟอร์เรร่า) ภาพยนตร์ประสบความสำเร็จอย่างล้นหลาม ทำรายได้ทั่วโลก 1.4 พันล้านดอลลาร์สหรัฐ กลายเป็นภาพยนตร์ทำเงินสูงสุดอันดับที่ 1 ในปี ค.ศ. 2023, ภาพยนตร์ที่ทำเงินสูงสุดตลอดกาลอันดับที่ 14, ภาพยนตร์ที่ทำรายได้เปิดตัวสูงสุดตลอดกาลอันดับที่ 29, ภาพยนตร์ที่ทำรายได้ถึง 1 พันล้านดอลลาร์สหรัฐทั่วโลกเร็วที่สุดอันดับที่ 10 และเป็นภาพยนตร์ที่ทำเงินในประเทศสูงสุดของวอร์เนอร์บราเธอส์แทนที่ อัศวินรัตติกาล และเป็นภาพยนตร์ทำเงินทั่วโลกสูงสุดของวอร์เนอร์บราเธอส์แทนที่ แฮร์รี่ พอตเตอร์กับเครื่องรางยมทูต ภาค 2
เกอร์วิก กลายเป็นผู้กำกับหญิงคนแรกในประวัติศาสตร์ภาพยนตร์โลกที่มีภาพยนตร์ทำเงินสูงถึง 1 พันล้านดอลลาร์สหรัฐ ในขณะเดียวกันปรากฏการณ์ "บาร์เบนไฮเมอร์" ที่เป็นการจับคู่ภาพยนตร์ควบฉายในวันเดียวกันอย่าง ออปเพนไฮเมอร์ จากยูนิเวอร์แซลสตูดิโอส์ก็ยังทำให้ภาพยนตร์ประสบความสำเร็จร่วมกันอีกด้วย
ภาพยนตร์ภาคแยกของตัวละคร "เคน" ตัวละครที่ไรอัน กอสลิ่ง นำแสดง กำลังอยู่ในขั้นตอนการปรึกษาหารือ
นักแสดง

มาร์โก ร็อบบี (ซ้าย) และไรอัน กอสลิง (ขวา) รับบทเป็นบาร์บี้และเคนตามลำดับ
มาร์โก ร็อบบี รับบท บาร์บี้ ถูกเรียกในหนังว่า บาร์บี้พิมพ์นิยม ในตอนจบเธอเป็นมนุษย์ชื่อว่า บาร์บาร่า แฮนด์เลอร์ (ให้เสียงภาษาไทยโดย นพวรรณ เหมะบุตร)
ไรอัน กอสลิง รับบท เคน ตุ๊กตาชายผู้รักบาร์บี้ข้างเดียว และพร้อมจะพิสูจน์ตัวเองให้บาร์บี้ได้เห็นจนหลงผิด (ให้เสียงภาษาไทยโดย อรรคพล ทรัพยอาจิณ)
อเมริกา เฟอร์เรรา รับบท กลอเรีย พนักงานบริษัทแมทเทล ผู้ที่ได้พบบาร์บี้ในโลกจริงและมีความเชื่อมโยงกับเธอ (ให้เสียงภาษาไทยโดย นิรมล กิจภิญโญชัย)
Isabella Nightingale Mercado รับบท กลอเรีย วัย 6 ปี
เรีย เพิร์ลแมน รับบท รูธ แฮนด์เลอร์ หญิงชราผู้เปรียบเหมือนพระเจ้าผู้สร้างบาร์บี้ ดัดแปลงจากบุคคลจริงที่ประดิษฐ์ตุ๊กตาบาร์บี้ในปี 1959 และเป็นประธานผู้ร่วมก่อตั้งบริษัทแมทเทล (ให้เสียงภาษาไทยโดย สุมาลี สุธีรธรรม)
วิล เฟอร์เรล รับบท ประธานบริหารบริษัทแมทเทล (ให้เสียงภาษาไทยโดย บุญชนะ โชควิชาโกศล)
อารีอานา กรีนแบลตต์ รับบท ซาช่า ลูกสาวของกลอเรียวัย 14 ปี ผู้ซึ่งเติบโตและห่างเหินกับแม่ของเธอ (ให้เสียงภาษาไทยโดย ธัณรัชถ์ บุญรัตน์สุวรรณ)
Genvieve Toussaint รับบท ซาช่า วัย 6 ปี
บาร์บี้ในรูปแบบต่าง ๆ รับบทโดย:
เคต แมกคินนอน รับบท บาร์บี้เพี้ยน (ให้เสียงภาษาไทยโดย ชิดชนก แย้มมา)
อีซา แร รับบท บาร์บี้ประธานาธิบดี  (ให้เสียงภาษาไทยโดย อาทิตยา บุญศรีสวัสดิ์)
ฮารี เนฟ รับบท บาร์บี้หมอ
อเล็กซานดรา ชิปป์ รับบท บาร์บี้นักเขียน
เอ็มมา แม็คคีย์ รับบท บาร์บี้นักฟิสิกส์
ชารอน รูนีย์ รับบท บาร์บี้ทนายความ
ดัว ลีปา รับบท บาร์บี้นางเงือก
นิโคลา คอกแลน รับบท บาร์บี้นักการทูต
อนา ครูซ เคย์น รับบท บาร์บี้ผู้พิพากษา
ริทู อาเรีย รับบท บาร์บี้นักข่าว
มาริซา เอเบลา รับบท บาร์บี้ช่างจ้อ
เคนในรูปแบบต่าง ๆ รับบทโดย:
คิงสลีย์ เบน-อาดีร์ รับบท เคนเบอร์หนึ่ง เพื่อนของเคน
ซือมู่ หลิว รับบท เคนเบอร์สอง หรือ เคนอันธพาลของบาร์บี้ประธานาธิบดี  (ให้เสียงพากย์ไทยโดย ธนกฤต เอ็นดูรัศมี)
สก็อตต์ อีแวนส์ รับบท เคนเบอร์สาม หรือ เคนประธานาธิบดี
ชูตี แกตวา รับบท เคนเบอร์สี่ของบาร์บี้นักฟิสิกส์
Rob Brydon รับบท เคนชูการ์แด๊ดดี้
ทอม สตอร์ตัน รับบท เคนห่วงวิเศษ
จอห์น ซีนา รับบท เคนนายเงือกของบาร์บี้นางเงือก
คอนเนอร์ สวินเดลล์ส รับบท แอรอน ดิงกินส์ เด็กฝึกงานบริษัทแมทเทล
ไมเคิล เซรา รับบท อัลลัน ตุ๊กตาที่ไม่ได้รับความสนใจจากเหล่าเคน เพียงเพราะเขาไม่ใช่เคน
เจมี เดเมตรูอู รับบท หนึ่งในผู้บริหารบริษัทแมทเทล
เอมเมอรัลด์ เฟนเนลล์ รับบท มิดจ์ ตุ๊กตาหญิงตั้งครรภ์ที่ถูกลืม
แอนน์ รอธ รับบท หญิงชราผู้ได้พบกับบาร์บี้ที่โรงเรียนของซาช่า
Deb Hiett รับบท แพทย์หญิงที่ได้พบกับเคนที่โรงพยาบาล
ร่วมด้วย ไรอัน เพียรส์ วิลเลียมส์ ในบท สามีของกลอเรีย พ่อของซาช่า
แหล่งข้อมูลอื่น

เว็บไซต์ทางการ
บาร์บี้ ที่อินเทอร์เน็ตมูวีเดตาเบส
Barbie เก็บถาวร 2024-02-13 ที่ เวย์แบ็กแมชชีน at OLDTHAITV เก็บถาวร 2024-02-22 ที่ เวย์แบ็กแมชชีน
ชาร์ล มีแชล

| ชาร์ล มีแชล |
| --- | --- |
Charles Michel


ประธานคณะมนตรียุโรป
ดำรงตำแหน่ง 1 ธันวาคม ค.ศ. 2019 – 30 พฤศจิกายน ค.ศ. 2024
ก่อนหน้า: ดอนัลต์ ตุสก์
ถัดไป: อังตอนียู กอชตา
นายกรัฐมนตรีเบลเยียมคนที่ 51
ดำรงตำแหน่ง 11 ตุลาคม ค.ศ. 2014 – 27 ตุลาคม ค.ศ. 2019
กษัตริย์: สมเด็จพระราชาธิบดีฟีลิป
ก่อนหน้า: เอลีโย ดี รูโป
ถัดไป: ซอฟี วีลแม็ส
 
ข้อมูลส่วนบุคคล
เกิด: ชาร์ล อีฟว์ ฌ็อง กีแลน มีแชล  (1975-12-21) 21 ธันวาคม ค.ศ. 1975 (49 ปี) นามูร์ เบลเยียม
พรรคการเมือง: ขบวนการปฏิรูป
คู่อาศัย: Amélie Derbaudrenghien
บุตร: 2 คน
ศิษย์เก่า: มหาวิทยาลัยเสรีบรัสเซลส์ มหาวิทยาลัยอัมสเตอร์ดัม

ชาร์ล อีฟว์ ฌ็อง กีแลน มีแชล (ฝรั่งเศส: Charles Yves Jean Ghislaine Michel) เป็นนักการเมืองชาวเบลเยียมซึ่งในปัจจุบันดำรงตำแหน่งเป็นประธานคณะมนตรียุโรป มีแชลเคยดำรงตำแหน่งนายกรัฐมนตรีเบลเยียมระหว่าง ค.ศ. 2014–2019
มีแชลเป็นรัฐมนตรีความร่วมมือเพื่อการพัฒนาใน ค.ศ. 2007 จนกระทั่งได้รับเลือกตั้งเป็นหัวหน้าขบวนการปฏิรูปซึ่งเป็นพรรคเสรีนิยมฝรั่งเศสในเดือนกุมภาพันธ์ ค.ศ. 2011 ซึ่งเขาสามารถทำคะแนนเป็นอันดับสามในสภาผู้แทนราษฎรในการเลือกตั้งทั่วไป ค.ศ. 2014 โดยภายหลังจากการต่อรองเพื่อจัดตั้งรัฐบาลพรรคร่วมฯ มีแชลได้รับตำแหน่งนายกรัฐมนตรีจากความร่วมมือระหว่างพรรคร่วมรัฐบาลระหว่างขบวนการปฏิรูป-พันธมิตรเฟลมิชใหม่-โอเปิน เฟเอลเด-ประชาธิปไตยคริสเตียนและเฟลมิช โดยได้ถวายสัตย์ปฏิญาณเป็นนายกรัฐมนตรีเมื่อวันที่ 11 ตุลาคม ค.ศ. 2014 นับเป็นนายกรัฐมนตรีที่อายุน้อยที่สุดของเบลเยียมตั้งแต่ ค.ศ. 1845
ในเดือนธันวาคม ค.ศ. 2018 รัฐบาลผสมของมีแชลสิ้นสุดลงภายหลังจากความขัดแย้งภายในพรรคร่วมรัฐบาลเกี่ยวกับเรื่องข้อตกลงระหว่างประเทศเพื่อการย้ายถิ่น ซึ่งเป็นเหตุให้พรรคพันธมิตรเฟลมิชใหม่ถอนตัวจากพรรคร่วมรัฐบาล มีแชลจึงขอลาออกจากตำแหน่งนายกรัฐมนตรี แต่ยังคงเป็นรักษาการนายกรัฐมนตรีต่อไป
ในการเลือกตั้งทั่วไปใน ค.ศ. 2019 ขบวนการปฏิรูปได้รับคะแนนเสียงลดลงโดยมีแชลยังคงรับหน้าที่เป็นรักษาการนายกรัฐมนตรีในระหว่างการจัดตั้งรัฐบาลของพรรคร่วมรัฐบาล ต่อมาในวันที่ 2 กรกฎาคม ค.ศ. 2019 คณะมนตรียุโรปได้ออกเสียงเลือกมีแชลเป็นประธานคณะมนตรียุโรปคนใหม่ โดยรับหน้าที่ต่อจากดอนัลต์ ตุสก์ เมื่อวันที่ 29 พฤศจิกายน ค.ศ. 2019 โดยเริ่มต้นสมัยเมื่อ 1 ธันวาคม อย่างเป็นทางการ
งานด้านการเมือง

มีแชลได้รับเลือกเป็นสมาชิกสภาผู้แทนราษฎรใน ค.ศ 1999 ในเขตจังหวัดวอลลูนบราบันต์ซึ่งเป็นเหมือนที่มั่นสำคัญของขบวนการปฏิรูป
ใน ค.ศ. 2000 เขาได้รับเลือกเป็นรัฐมนตรีมหาดไทยในรัฐบาลวอลลูนในขณะที่เขามีอายุเพียง 25 ปี กลายเป็นรัฐมนตรีในการปกครองส่วนภูมิภาคที่อายุน้อยที่สุดในประวัติศาสตร์เบลเยียม ในส่วนของการเมืองระดับท้องถิ่น มีแชลได้รับเลือกเป็นสมาชิกสภาเมืองวาฟวร์ใน ค.ศ. 2000 และใน ค.ศ 2006 ได้กลายเป็นนายกเทศมนตรีของเมือง
ในเดือนธันวาคม ค.ศ. 2007 มีแชลได้รับเลือกเป็นรัฐมนตรีความร่วมมือเพื่อการพัฒนาในรัฐบาลเฟอร์โฮฟสตัต 3 และต่อเนื่องในรัฐบาลเลอแตร์ม 1, ฟัน โรมเปย 1 และ เลอแตร์ม 2
หลังจากความล้มเหลวในการเลือกตั้งท้องถิ่นใน ค.ศ. 2009 มีแชลเป็นหนึ่งในสมาชิกที่กดดันเรียกร้องให้ดีดีเย แร็นเดิร์ส หัวหน้าขบวนการปฏิรูป ลาออกเพื่อแสดงความรับผิดชอบ ต่อมาพรรคก็ได้พ่ายแพ้ในการเลือกตั้งทั่วไปใน ค.ศ. 2010 แร็นเดิร์สจึงลาออกจากการเป็นหัวหน้าพรรค และมีแชลก็ได้ประกาศตัวเข้าชิงตำแหน่งหัวหน้าพรรคแทน ในเดือนมกราคม ค.ศ. 2011 เขาได้รับเลือกเป็นหัวหน้าพรรค จึงได้ลาออกจากการเป็นรัฐมนตรี
ซีเอ็นบีซี

โลโก้ ซีเอ็นบีซี ใช้ตั้งแต่ 11 ธันวาคม ค.ศ. 2023
คอนซูเมอร์ นิวส์ แอนด์ บิสซิเนส แชนแนล (Consumer News and Business Channel) หรือ ซีเอ็นบีซี (CNBC) เป็นเครือข่ายโทรทัศน์เคเบิลที่เสนอข่าวสารเกี่ยวกับตลาดหุ้นทั่วโลก ตลอด 24 ชั่วโมง สังกัด บรรษัทการกระจายเสียงและแพร่ภาพแห่งประเทศสหรัฐอเมริกา เริ่มต้นออกอากาศเมื่อวันที่ 17 เมษายน พ.ศ. 2532 มีสำนักงานใหญ่ตั้งอยู่ที่เมืองรัฐนิวเจอร์ซีย์ ประเทศสหรัฐอเมริกา ปัจจุบันซีเอ็นบีซีบริหารงานโดยเอ็นบีซียูนิเวอร์แซล ในเครือของสถานีโทรทัศน์เอ็นบีซี ของสหรัฐอเมริกา